**Karl Christian Engstrand** (s. 8. marraskuuta 1988 Linköping, Ruotsi) on ruotsalainen jääkiekkomaalivahti, joka pelaa Slovakian pääsarjassa Tipos Extraliga-joukkue HC Nové Zámkyssa. Hän torjuu perhostyylillä.

Ura
---

### Seuraura

Engstrand on Linköpings HC:n kasvatti. Hänellä oli kaudella 2005–2006 J20 SuperElitin paras päästettyjen maalien keskiarvo (1.95) ja torjui joukkueensa kauden päätteeksi mestaruuteen. Kaudella 2007–2008 Engstrand puki Linköpingin paidan kuuteen Elitserien-otteluun, mutta ei saanut kuitenkaan peliaikaa. Hän debytoi kuitenkin miesten peleissä pelattuuaan suurimman osan kaudestaan lainalla HockeyAllsvenskan-joukkue IK Oskarshamnissa, kuten myös seuraavan kauden 2008–2009, jolloin Engstrand puki myös kolmeen Elitserien-otteluun.

Kaudella 2009–2010 Engstrand debytoi Elitserienissä, jossa hän pelasi Fredrik Norrenan pääasiallisena kakkosmaalivahtina 13 runkosarja- ja neljä playoff-ottelua. Kaudella 2010–2011 hän pelasi liigassa seitsemän runkosarja- ja yhden playoff-ottelun. Engstrand haki kauden aikana myös kuusi ottelua pelituntumaa Allsvenskan-joukkue IF Troja-Ljungbystä. Kaudella 2011–2012 hän pelasi Linköpingissä 13 runkosarjaottelua. Huhtikuussa 2012 Engstrand teki joukkueen kanssa kaksivuotisen jatkosopimuksen. Samalla Linköping kertoi erottaneensa ykkösvahti Fredrik Norrenan, johon syynä pidettiin myös hänen asenneongelmiaan.

Engstrand nousi kaudella 2012–2013 Linköpingin pääasialliseksi ykkösmaalivahdiksi ja torjui 34 runkosarja- ja yhdeksässä playoff-ottelussa. Hän torjui kauden aikana kuusi nollapeliä. Linköping eteni Elitserienin välieriin. Elokuussa 2014 Engstrand teki sopimuksen KHL:n kroatialaisjoukkue Medveščak Zagrebin kanssa. Hänen visiittinsä sinne jäi kuitenkin hyvin lyhyeksi; Engstrand pelasi yhden harjoitusottelun itävaltalaista Klagenfurter AC:tä vastaan päästäen ottelussa seitsemän maalia. Hänen otteensa eivät vastanneet lopulta Medveščakin seurajohdon odotuksia ja Engstrandin sopimus purettiin. Syyskuussa hän palasi lyhyellä sopimuksella kotimaahansa ja siirtyi Allsvenskan-joukkue AIK IF:ään paikkaamaan Robin Rahmin loukkaantumista ja Gustaf Lindvallin perheenlisäyksestä johtunutta poissaoloa. Marraskuussa Engstrand siirtyi loppukauden 2014–2015 kattaneella sopimuksella Itävallan Erste Bank Eishockey Ligan unkarilaisjoukkue Fehérvár AV19:n maalinsuulle. Hänen kauteensa mahtui myös varsin nolo moka ottelussa EHC Linziä vastaan, kun hän luisteli irtokiekkoa vastaan ja yritti ohjata sen ränniin, mutta Engstrand toimittikin kiekon vahingossa suoraan omaan maaliin.

Kaudeksi 2015–2016 Engstrand siirtyi vuoden mittaisella sopimuksella SM-liigajoukkue Espoo Bluesiin. Hän jakoi varsin tasaisesti joukkueen torjuntavastuun Kaapo Kähkösen kanssa ja pelasi 35 runkosarja- ja kuusi Mestarien liigan ottelua. Lokakuussa 2016 Engstrand palasi kotimaahansa ja siirtyi alustavasti kuukauden mittaisella sopimuksella Allsvenskan-joukkue Mora IK:n maalinsuulle. Hän jatkoi siellä kauden loppuun. Engstrand jakoi runkosarjassa varsin tasaisesti joukkueen torjuntavastuun Mattias Petterssonin kanssa, mutta hän kantoi SHL:n nousukarsintasarjassa Moran torjuntavastuun kokonaan ja oli kauden päätteeksi nostamassa joukkuetta SHL:ään. Huhtikuussa 2017 Engstrand teki Moran kanssa kaksivuotisen jatkosopimuksen.

### Maajoukkueura

Engstrand on pelannut kolme nuorten maaottelua.

Tilastot
--------

|   |   | Runkosarja |   | Pudotuspelit |   |
| --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2007–2008 | IK Oskarshamn | Allsvenskan | 20 |  |  |  | 1150 |  | 1 | 3.02 | 90,6 | – | – | – | – | – | – | – | – |
| 2008–2009 | IK Oskarshamn | Allsvenskan | 32 | 12 | 19 | 0 | 1783 | 98 | 4 | 3.33 | 88,8 | – | – | – | – | – | – | – | – |
| 2009–2010 | Linköpings HC | Elitserien | 13 | 7 | 3 | 1 | 704 | 30 | 0 | 2.56 | 91,7 | 4 | 1 | 2 | 203 | 9 | 1 | 2.66 | 91,3 |
| 2010–2011 | IF Troja-Ljungby | Allsvenskan | 6 | 3 | 3 | 0 | 358 | 24 | 0 | 4.03 | 88,9 | – | – | – | – | – | – | – | – |
|  | Linköpings HC | Elitserien | 7 | 5 | 2 | 0 | 421 | 11 | 2 | 1.57 | 94,2 | 1 | 0 | 0 | 0 | 0 | 0 | 0.00 | 100 |
| 2011–2012 | Almtuna IS | Allsvenskan | 3 | 1 | 2 | 0 | 181 | 7 | 0 | 2.31 | 92,5 | – | – | – | – | – | – | – | – |
|  | Linköpings HC | Elitserien | 13 | 5 | 8 | 0 | 639 | 27 | 1 | 2.44 | 91,4 | – | – | – | – | – | – | – | – |
| 2012–2013 | Linköpings HC | Elitserien | 34 | 20 | 12 | 0 | 1934 | 61 | 6 | 1.89 | 93,6 | 9 | 3 | 5 | 501 | 24 | 0 | 2.87 | 91,3 |
| 2013–2014 | Linköpings HC | SHL | 39 | 17 | 20 | 0 | 2191 | 102 | 1 | 2.79 | 90,3 | 6 | 2 | 2 | 296 | 11 | 1 | 2.44 | 91,1 |
| 2014–2015 | AIK IF | Allsvenskan | 15 | 7 | 6 | 0 | 872 | 39 | 0 | 2.68 | 89,9 | – | – | – | – | – | – | – | – |
|  | Fehérvár AV19 | EBEL | 21 | 12 | 9 | 0 | 1217 | 45 | 2 | 2.22 | 91,9 | 5 | 2 | 3 | 598 | 11 | 0 | 2.61 | 92,5 |
| 2015–2016 | Blues | SM-liiga | 35 | 7 | 18 | 9 | 2014 | 83 | 0 | 2.47 | 91,6 | – | – | – | – | – | – | – | – |
| 2016–2017 | Mora IK | Allsvenskan | 28 | 18 | 10 | 0 | 1693 | 60 | 3 | 2.13 | 92,2 | – | – | – | – | – | – | – | – |
| 2017–2018 | Mora IK | SHL | 41 | 16 | 25 | 0 | 2401 | 107 | 2 | 2.67 | 91,3 | – | – | – | – | – | – | – | – |

Lähteet
-------

* Christian Engstrand The Internet Hockey Databasessa (englanniksi)
* Christian Engstrand Eurohockey-sivustolla (englanniksi)
* Christian Engstrand *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Christian Engstrand *Elite Prospects*. Everysport Media Group AB.  (englanniksi)
2. ↑  Christian Engstrand Eurohockey-sivustolla (englanniksi)
3. ↑  Hallgren, Rasmus: Andersson och Grillfors förstärker *lhc.eu*.  22.4.2012. Linköping Hockey Club AB.  Arkistoitu 3.2.2015. Viitattu 25.5.2015. (ruotsiksi)
4. ↑  Kokeneelle suomalaisveskarille potkut Linköpingistä *suomikiekko.com*.  23.4.2012. Nordic Sport Media. Viitattu 25.5.2015.
5. ↑  Another goalie arrives in the Den *medvescak.com*.  19.8.2014. KHL Medveščak Zagreb.  Arkistoitu 25.10.2015. Viitattu 25.5.2015. (englanniksi)
6. ↑  KHL-seura kiinnitti maalivahdin Ruotsin liigasta *suomikiekko.com*.  19.8.2014. Nordic Sport Media. Viitattu 25.5.2015.
7. ↑  Christian Engstrand leaving *medvescak.com*.  29.8.2014. KHL Medveščak Zagreb.  Arkistoitu 25.10.2015. Viitattu 25.5.2015. (englanniksi)
8. ↑  Seitsemän maalia imuroineelle KHL-veskarille monoa – "Ei ole sen tyyppinen pelaaja, jota tarvitsemme" *suomikiekko.com*.  31.8.2014. Nordic Sport Media. Viitattu 25.5.2015.
9. ↑  Engstrand ansluter på korttidskontrakt *aikhockey.se*.  18.9.2014. AIK Ishockey AB. Viitattu 25.5.2015. (ruotsiksi)
10. ↑  Blues hankki hupaisan mokan tehneen ruotsalaisvahdin *iltalehti.fi*.  21.5.2015. Alma Media Suomi Oy. Viitattu 25.5.2015.
11. ↑  Blues hankki ruotsalaisvahdin *Jatkoaika.com*.  25.5.2015. Jatkoaika r.y. Viitattu 25.5.2015.
12. ↑  Åström, Kenny: Klubben har gjort klart med en ny målvakt *moraik.se*.  31.10.2016. Mora IK Fastighets AB. Viitattu 31.10.2016. (ruotsiksi)
13. ↑  Masuhr, Peter: Engstrand förlänger sitt kontrakt med Mora IK *moraik.se*.  27.4.2017. Mora IK Fastighets AB. Viitattu 12.8.2018. (ruotsiksi)